**VÝZVA NA PREDKLADANIE PONÚK**

Predmet zákazky:

**Dodávka prístrojov EKG pre novorodencov**

Verejné obstarávanie realizované postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

V Bratislave, dňa 16.11.2022

Vecný gestor:

**MUDr. Silvia Mikulajová**

Novorodenecké oddelenie, UNB akad. L. Dérera

MUDr. František Mikla,

**MUDr. Monika Rosoľanková**

Novorodenecké oddelenie, UNB Ružinov

MUDr. František Mikla,

**MUDr. Ľubica Pejhovská**

Oddelenie patologických novorodencov, UNB sv. Cyrila a Metoda

Procesný garant:

**.........................................................................JUDr. Mgr. Miriam Slobodníková, PhD.** Oddelenie verejného obstarávania

Súťažné podklady schválil:

**Mgr. Alexander Kanóc**

Vedúci Oddelenia verejného obstarávania

**MUDr. Alexander Mayer, PhD., MPH., MHA**

riaditeľ UNB

**Výzva na predkladanie ponúk**

zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa**

Obchodné meno: Univerzitná nemocnica Bratislava

Sídlo: Pažítková 4, 821 01 Bratislava

Zastúpený: MUDr. Alexander Mayer, PhD., MPH., MHA., riaditeľ UNB

IČO: 31813861

DIČ: 2021700549

IČ DPH: SK2021700549

Internetová adresa: https://www.unb.sk/

Verejný obstarávateľ podľa § 7 ods. 1 písm. d) ZVO

1. **Názov predmetu zákazky**

**Dodávka prístrojov EKG pre novorodencov**

1. **Druh zákazky:** Tovar
2. **Miesto a lehota dodania predmetu zákazky**

Miestom plnenia predmetu zákazky je:

* Novorodenecké oddelenie, Nemocnica akad. L. Dérera, Limbová 5, 833 05 Bratislava 1 ks prístroja EKG
* Novorodenecké oddelenie, Nemocnica sv. Cyrila a Metoda, Antolská 11, 851 07 Bratislava 2 ks prístrojov EKG
* Novorodenecké oddelenie, Nemocnica Ružinov, Ružinovská 6, 821 01 Bratislava 2 ks prístrojov EKG

Lehota dodania je max. 30 kalendárnych dní od zaslania objednávky verejným obstarávateľom.

1. **Opis predmetu zákazky**

Predmet zákazky a jeho rozsah je uvedený v prílohe č. 1 tejto Výzvy.

1. **Spoločný slovník obstarávania (CPV)**

33123200-0 Elektrokardiografické prístroje

1. **Predpokladaná hodnota zákazky**

Predpokladaná hodnota zákazky bude určená týmto prieskumom a bude zodpovedať celkovej cene za predmet zákazky v EUR bez DPH predloženej úspešným uchádzačom (určenie predpokladanej hodnoty a určenie úspešného uchádzača je realizované jedným prieskumom trhu).

1. **Výsledok verejného obstarávania**

Objednávka

1. **Podmienky účasti**

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) ZVO alebo ak u neho existuje dôvod na vylúčenie podľa § 40 ods. 6 písm. f) ZVO.

Verejný obstarávateľ uvedené skutočnosti overí u úspešného uchádzača prostredníctvom príslušného webového sídla (napr. www.orsr.sk), resp. www.uvo.gov.sk. Splnenie podmienky účasti podľa § 32 ods. 1 písm. f) ZVO uchádzač preukazuje prostredníctvom prehlásenia v rámci jeho Cenovej ponuky.

1. **Komunikácia medzi verejným obstarávateľom a záujemcami/uchádzačmi**

Verejný obstarávateľ bude pri komunikácii so záujemcami/uchádzačmi postupovať **prostredníctvom komunikačného rozhrania systému JOSEPHINE.** Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

JOSEPHINE je softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE **je nutné používať** jeden z podporovaných internetových prehliadačov:

- Mozilla Firefox verzia 13.0 a vyššia,

- Google Chrome alebo

- Microsoft Edge.

**Pravidlá pre doručovanie** – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

**Obsahom komunikácie** prostredníctvom komunikačného rozhrania systému JOSEPHINE bude predkladanie ponúk, prípadné vysvetľovanie obsahu tejto výzvy na predkladanie ponúk, vysvetľovanie predložených ponúk, vysvetľovanie predložených dokladov atď. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak vo výzve túto skutočnosť zreteľne uvedie. Ak bude uchádzač alebo ponuka uchádzača z daného verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Uchádzačom bude prostredníctvom komunikačného rozhrania systému JOSEPHINE zaslaná informácia o výsledku vyhodnotenia ponúk.

Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

**Registrácia**

Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

1. **Náležitosti ponuky**

Uchádzačom predložená ponuka musí obsahovať naskenované nasledovné doklady a dokumenty (odporúčaný formát je „PDF“):

1. **cenová ponuka** spolu s vyhláseniami uchádzača v štruktúre podľa Prílohy č. 2 tejto Výzvy, ktorá musí obsahovať aj **Vlastný návrh plnenia uchádzača** s uvedením konkrétnych parametrov danej položky, ako výrobcu a ďalších informácií uvedených v Prílohe č. 2, tak aby verejný obstarávateľ vedel posúdiť splnenie stanovených minimálnych parametrov v opise predmetu zákazky,
2. **Dokumenty preukazujúce splnenie podmienok účasti** podľa bodu č.9 tejto Výzvy.

V prípade potreby objasnenia informácií uvedených v tejto Výzve a jej príloh alebo v iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom systému JOSEPHINE.

1. **Spôsob určenia ceny**

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie dodania predmetu zákazky, pričom do svojej ceny zahrnie všetky náklady spojené s plnením predmetu zákazky.

Uchádzačom navrhované ceny uvedené v ponuke budú vyjadrené v mene: EUR.

Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, uchádzač upozorní.

Všetky vkladané hodnoty musia byť zaokrúhlené na dve desatinné miesta a nesmú byť vyjadrené záporným číslom.

V prípade, ak je uchádzač identifikovaný pre DPH v inom členskom štáte EÚ alebo je zahraničnou osobou z tretieho štátu, tento uchádzač si nebude fakturovať DPH. Vo svojej ponuke v Návrhu na plnenie kritérií uvedie príslušnú sadzbu a výšku DPH podľa zákona č. 222/2004 Z.z. v znení platnom ku dňu uplynutia lehoty na predkladanie ponúk a cenu vrátane DPH. Verejný obstarávateľ je zdaniteľnou osobou a v tomto prípade bude povinný odviesť DPH v SR podľa zákona č. 222/2004 Z.z.

1. **Lehota, miesto a spôsob predkladania ponúk**

Uchádzači predložia svoje ponuky elektronicky priamo do systému JOSEPHINE vo vyhlásenej zákazke na webovej adrese <https://josephine.proebiz.com/sk/tender/34454/summary> vyplnením ponukového formulára určeného na príjem ponúk a vložením požadovaných dokladov a dokumentov v záložke Ponuky. Ponuky sa predkladajú v lehote na predkladanie ponúk určenej a uvedenej v systéme Josephine v príslušnej zákazke v záložke Prehľad.

Verejný obstarávateľ odporúča záujemcom predložiť ponuku v dostatočnom časovom predstihu pred uplynutím lehoty na predkladanie ponúk.

Ponuka uchádzača predložená po uplynutí lehoty na predkladanie ponúk se elektronicky neotvorí.

Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

1. **Kritériá na vyhodnotenie ponúk a pravidlá ich uplatnenia**

Verejný obstarávateľ vyhodnotí predložené ponuky podľa nasledovného kritéria:

***Najnižšia celková cena za celý predmet zákazky v EUR s DPH***

Pravidlá na uplatnenie kritéria:

Za prvú v poradí bude označená ponuka s najnižšou predloženou celkovou cenou za celý predmet zákazky v EUR s DPH. Ako druhá v poradí bude označená ponuka s druhou najnižšou celkovou cenou za celý predmet zákazky v EUR s DPH atď. Poradie ostatných uchádzačov sa určí obdobne.

Požiadavky na predmet zákazky a splnenie podmienok účasti stanovených v tejto Výzve bude verejný obstarávateľ posudzovať u uchádzača, ktorý sa umiestni na prvom mieste v poradí podľa stanovených kritérií na vyhodnotenie ponúk. Ak dôjde k vylúčeniu uchádzača, vyhodnotí sa následne splnenie podmienok u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky a podmienky účasti.

Úspešným uchádzačom sa stane uchádzač, ktorého ponuka sa umiestni na prvom mieste v poradí a ktorý splní stanovené požiadavky na predmet zákazky a podmienky účasti. Ponuky ostatných uchádzačov budú vyhodnotené ako neúspešné.

1. **Objednávka**

Úspešnému uchádzačovi verejný obstarávateľ oznámi, že uspel a zašle mu objednávku.

Neúspešným uchádzačom verejný obstarávateľ zašle informáciu o výsledku vyhodnotenia ponúk s informáciou, že neuspeli a s uvedením dôvodu. Uchádzačom, ktorí predložia svoje ponuky, v prípade neúspešnej ponuky, nevzniká žiadny nárok na úhradu nákladov, ktoré mu vznikli s prípravou a doručením ponuky.

Verejný obstarávateľ si vyhradzuje právo neprijať ani jednu z predložených ponúk a ukončiť tento proces bez zadania zákazky. V takom prípade je povinný toto rozhodnutie odôvodniť.

1. **Doplňujúce informácie**

Úhrada predmetu zákazky bude realizovaná z účelovo vyčlenených finančných prostriedkov pridelených na tento účel zo strany poskytovateľa MZ SR. V prípade neakceptovania procesu obstarania zo strany poskytovateľa finančných prostriedkov, resp. ak finančné prostriedky zo strany poskytovateľa nebudú pridelené, objednávateľ si vyhradzuje právo od objednávky odstúpiť.

Za predloženie Vašej cenovej ponuky Vám vopred ďakujeme.

V Bratislave, dňa: 16.11.2022

PRÍLOHY:

Príloha č. 1 – Opis predmetu zákazky, návrh na plnenie kritéria a štruktúrovaný rozpočet ceny

Príloha č. 2 – Návrh na plnenie kritéria

**Príloha č. 1 – Opis predmetu zákazky, návrh na plnenie kritéria a štruktúrovaný rozpočet ceny**

**Technická špecifikácia prístroja**

**Dodávka prístrojov EKG pre novorodencov**

|  |  |
| --- | --- |
| **Technické parametre** | **Hodnota /charakteristika** |
| 12-kanálové kľudové EKG so záznamom a tlačou všetkých 12-tich zvodov | (denne 50-200 záznamov) |
| 6/12-kanálový zápis na termocitlivý papier šírky 210 mm (formát A4) | áno |
| Napájanie z el. siete 230V/50 Hz a zároveň akumulátorová prevádzka bez nutnosti  pripojenia k el. sieti na minimálne 240min prevádzky | áno |
| Automatický záznam, manuálny záznam, záznam rytmu a detekcie arytmií | áno |
| meranie intervalov a osí | áno |
| pokročilá analýza EKG s interpretáciou | áno |
| syntéza 18-zvodového EKG zo štandardného 12-zvodového EKG | áno |
| Detekcia J a R vlny | áno |
| Auto Capture – automatické zosnímanie najkvalitnejšej krivky | áno |
| Zmrazenie krivky s uložením až 5 min záznamu | áno |
| Ochrana proti defibrilácii | áno |
| Frekvenčný rozsah merania vstupného EKG signálu | 0,05 Hz – 250 Hz |
| Dynamický merací rozsah | min. +/- 5 mV, rovnosmerný offset +/- 600 mV |
| Filter rušenia el. siete 50/60 Hz, svalový filter 25/35 Hz, filter driftu 0,25/0,5 Hz | áno |
| Minimálna citlivosť: | 2,5; 5; 10; 20 mm/mV alebo automaticky |
| Vzorkovacia frekvencia | minimálne 8.000 Hz pri štandardnom zázname |
| 24 bitový A/D prevodník | áno |
| recovery time | max. 1 s |
| úroveň šumu | max. 20μV |
| dotykový farebný LED displej | min. 8“, rozlíšenie 800x480 |
| Plnohodnotná alfanumerická klávesnica na panely a aj dotyková na displeji pre zadávanie dát | áno |
| Maximálna frekvencia srdca | minimálne 300 tepov/min. |
| indikácia kvality kontaktu pre každú elektródu | v 3 min. úrovniach |
| užívateľsky konfigurovateľné menu na displeji | áno |
| 4 programovateľné užívateľské klávesy pre rýchle funkcie | áno |
| Vnútorná pamäť pre uloženie | Min. 600 plnohodnotných záznamov, |
| Tlač minimálne vo formáte | 3x4, 6x2, 6x2+R1, 6x2+R2, 12x1, dominantné a  priemerované krivky |
| Integrovaná termotlačiareň parametrami:   * Tlač na termopapier, skladaný alebo rolovaný, formát A4 (šírka 210 mm) * Minimálne rozlíšenie tlačiarne pri rýchlosti 25 mm/s: * časová os 40 bodov/mm, os amplitúdy 8 bodov/mm * Minimálna rýchlosť posuvu 5; 10; 12,5; 25 alebo 50 mm/s | áno |
| plnenie noriem: EN 60601-1-1 a EN 60601-2-51 | áno |
| export vykonaných EKG záznamov na USB, SD kartu alebo na server | áno |
| export dát vo formáte PDF a DICOM, Komunikácia EKG s nemocničným informačným  systémom pre archiváciu vykonaných záznamov (využiteľné v budúcnosti) | Áno |
| Interface:   * Ethernet LAN * 3x USB * SD karta * Rozšíriteľnosť o WLAN modul alebo už ako súčasť * Rozšíriteľnosť o čítačku čiarových kódov pre zadávanie pacientskych dát alebo už ako súčasť | Áno |
| Nízka hmotnosť maximálne 4 kg bez batérie/maximálne 4,5 kg s batériou | Áno |
| Príslušenstvo k prístroju :   * 1ks pacientske 10-žilové zvody, farebné značenie podľa IEC * Samolepiace elektródy pre novorodencov, kompatibilné k zapojeniu na dodané zvody * EKG papier formát A4 * Batéria Li-ion na min. 4hod prevádzky * Vozík na kolieskach s ramenom pre káble | Áno |

**Množstvo spolu 5 ks**

**Miesto dodania:**

* Novorodenecké oddelenie, Nemocnica akad. L. Dérera, Limbová 5, 833 05 Bratislava 1 ks prístroja EKG
* Novorodenecké oddelenie, Nemocnica sv. Cyrila a Metoda, Antolská 11, 851 07 Bratislava 2 ks prístrojov EKG
* Novorodenecké oddelenie, Nemocnica Ružinov, Ružinovská 6, 821 01 Bratislava 2 ks prístrojov EKG

**Záručná doba**

Komplexný záručný servis na EKG prístroj (záruka sa nevzťahuje na vady, ktoré spôsobí Odberateľ neodbornou manipuláciou resp. používaním v rozpore s návodom na obsluhu a tiež sa nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu) po dobu 24 mesiacov od doby dodania tovaru.

V prípade poruchy zariadenia servisná odozva maximálne do 12 hodín od nahlásenia poruchy v rámci pracovných dní a servisný zásah do maximálne 24 hodín v rámci pracovných dní. Dodávateľ bude vykonávať pravidelné prehliadky celej zostavy v intervaloch stanovených výrobcom. Najviac 14 dní pred uplynutím záručnej lehoty, Dodávateľ vykoná bezplatnú bezpečnostno technickú prehliadku a bezplatné odstránenie všetkých zistených vád a nedostatkov spadajúcich pod záruku.

**Ďalšie informácie**

Verejný obstarávateľ požaduje dodanie predmetu zákazky, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom. Prístrojová technika musí byť nová, nerepasovaná, nepoužitá s minimálnymi technicko-medicínskymi a funkčnými parametrami uvedenými verejným obstarávateľom v tejto Výzve.

Dodanie tovaru zahŕňa:

a. dokumenty nevyhnutné pre riadne užívanie tovaru (ktoré predloží úspešný uchádzač po dodaní tovaru do 3 pracovných dní), a to

i. Vyhlásenie výrobcu o zhode výrobku (SVK jazyk, prípadne úradný preklad, ak je v inom jazyku okrem českého jazyka) (Toto vyhlásenie o zhode musí deklarovať, že zdravotnícke zariadenie, t.j. predmet zmluvy, je vyrobené v súlade s normami: SMERNICA RADY 93/42/EHS zo dňa 14. júna 1993 o zdravotníckych pomôckach alebo SMERNICA 98/79/ES EURÓPSKEHO PARLAMENTU A RADY z 27. októbra 1998 o diagnostických zdravotníckych pomôckach in vitro),

ii. Certifikát vydaný príslušnou certifikačnou spoločnosťou (SVK jazyk, prípadne úradný preklad, ak je v inom jazyku okrem českého jazyka),

iii. Doklad o pridelení ŠUKL kód zariadenia,

iv. Príslušná technická a sprievodná dokumentácia,

v. Návod na obsluhu (SVK alebo CZ Jazyk),

vi. Záručný list, Preberací protokol,

vii. Inštalačný protokol,

viii. Protokol o zaškolení zamestnancov kupujúceho.

b. služby súvisiace s dodaním tovaru

i. dopravu do miesta dodania,

ii. vyloženie a vybalenie, ekologickú likvidáciu obalov dodávateľom, ktorý vzniká pri odbaľovaní tovaru,

iii. montáž, inštaláciu, odskúšanie a uvedenie tovaru do prevádzky,

iv. zaškolenie zamestnancov kupujúceho (s obsluhou, údržbou a ošetrovaním tovaru),

v. protokolárne prevzatie a odovzdanie predmetu zákazky

vi. záručný servis tovaru počas záručnej doby.

Verejný obstarávateľ požaduje dodanie predmetu zákazky, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom. Prístrojová technika musí byť nová, nerepasovaná, nepoužitá s minimálnymi technicko-medicínskymi a funkčnými parametrami uvedenými verejným obstarávateľom v tejto výzve.

**Príloha č. 2 – Návrh na plnenie kritéria**

**Názov zákazky: Dodávka prístrojov EKG**

**Identifikačné údaje uchádzača:**

**Obchodné meno:**

**Sídlo:**

**Zastúpený:**

**IČO:**

**DIČ:**

**Kontaktná osoba:**

**Tel:**

**Mail:**

|  |  |  |
| --- | --- | --- |
| **Technické parametre** | **Hodnota /charakteristika** | **Hodnota parametra ponúkaného zariadenia** |
| 12-kanálové kľudové EKG so záznamom a tlačou všetkých 12-tich zvodov | (denne 50-200 záznamov) | *Vyplní uchádzač* |
| 6/12-kanálový zápis na termocitlivý papier šírky 210 mm (formát A4) | áno | *Vyplní uchádzač* |
| Napájanie z el. siete 230V/50 Hz a zároveň akumulátorová prevádzka bez nutnosti  pripojenia k el. sieti na minimálne 240min prevádzky | áno | *Vyplní uchádzač* |
| Automatický záznam, manuálny záznam, záznam rytmu a detekcie arytmií | áno | *Vyplní uchádzač* |
| meranie intervalov a osí | áno | *Vyplní uchádzač* |
| pokročilá analýza EKG s interpretáciou | áno | *Vyplní uchádzač* |
| syntéza 18-zvodového EKG zo štandardného 12-zvodového EKG | áno | *Vyplní uchádzač* |
| Detekcia J a R vlny | áno | *Vyplní uchádzač* |
| Auto Capture – automatické zosnímanie najkvalitnejšej krivky | áno | *Vyplní uchádzač* |
| Zmrazenie krivky s uložením až 5 min záznamu | áno | *Vyplní uchádzač* |
| Ochrana proti defibrilácii | áno | *Vyplní uchádzač* |
| Frekvenčný rozsah merania vstupného EKG signálu | 0,05 Hz – 250 Hz | *Vyplní uchádzač* |
| Dynamický merací rozsah | min. +/- 5 mV, rovnosmerný offset +/- 600 mV | *Vyplní uchádzač* |
| Filter rušenia el. siete 50/60 Hz, svalový filter 25/35 Hz, filter driftu 0,25/0,5 Hz | áno | *Vyplní uchádzač* |
| Minimálna citlivosť: | 2,5; 5; 10; 20 mm/mV alebo automaticky | *Vyplní uchádzač* |
| Vzorkovacia frekvencia | minimálne 8.000 Hz pri štandardnom zázname | *Vyplní uchádzač* |
| 24 bitový A/D prevodník | áno | *Vyplní uchádzač* |
| recovery time | max. 1 s | *Vyplní uchádzač* |
| úroveň šumu | max. 20μV | *Vyplní uchádzač* |
| dotykový farebný LED displej | min. 8“, rozlíšenie 800x480 | *Vyplní uchádzač* |
| Plnohodnotná alfanumerická klávesnica na panely a aj dotyková na displeji pre zadávanie dát | áno | *Vyplní uchádzač* |
| Maximálna frekvencia srdca | minimálne 300 tepov/min. | *Vyplní uchádzač* |
| indikácia kvality kontaktu pre každú elektródu | v 3 min. úrovniach | *Vyplní uchádzač* |
| užívateľsky konfigurovateľné menu na displeji | áno | *Vyplní uchádzač* |
| 4 programovateľné užívateľské klávesy pre rýchle funkcie | áno | *Vyplní uchádzač* |
| Vnútorná pamäť pre uloženie | Min. 600 plnohodnotných záznamov, | *Vyplní uchádzač* |
| Tlač minimálne vo formáte | 3x4, 6x2, 6x2+R1, 6x2+R2, 12x1, dominantné a  priemerované krivky | *Vyplní uchádzač* |
| Integrovaná termotlačiareň parametrami:   * Tlač na termopapier, skladaný alebo rolovaný, formát A4 (šírka 210 mm) * Minimálne rozlíšenie tlačiarne pri rýchlosti 25 mm/s: * časová os 40 bodov/mm, os amplitúdy 8 bodov/mm * Minimálna rýchlosť posuvu 5; 10; 12,5; 25 alebo 50 mm/s | áno | *Vyplní uchádzač* |
| plnenie noriem: EN 60601-1-1 a EN 60601-2-51 | áno | *Vyplní uchádzač* |
| export vykonaných EKG záznamov na USB, SD kartu alebo na server | áno | *Vyplní uchádzač* |
| export dát vo formáte PDF a DICOM, Komunikácia EKG s nemocničným informačným  systémom pre archiváciu vykonaných záznamov (využiteľné v budúcnosti) | áno | *Vyplní uchádzač* |
| Interface:   * Ethernet LAN * 3x USB * SD karta * Rozšíriteľnosť o WLAN modul alebo už ako súčasť * Rozšíriteľnosť o čítačku čiarových kódov pre zadávanie pacientskych dát alebo už ako súčasť | áno | *Vyplní uchádzač* |
| Nízka hmotnosť maximálne 4 kg bez batérie/maximálne 4,5 kg s batériou | áno | *Vyplní uchádzač* |
| Príslušenstvo k prístroju :   * 1ks pacientske 10-žilové zvody, farebné značenie podľa IEC * Samolepiace elektródy pre novorodencov, kompatibilné k zapojeniu na dodané zvody * EKG papier formát A4 * Batéria Li-ion na min. 4hod prevádzky * Vozík na kolieskach s ramenom pre káble | áno | *Vyplní uchádzač* |

**Množstvo spolu 5 ks**

**Miesto dodania:**

* Novorodenecké oddelenie, Nemocnica akad. L. Dérera, Limbová 5, 833 05 Bratislava 1 ks prístroja EKG
* Novorodenecké oddelenie, Nemocnica sv. Cyrila a Metoda, Antolská 11, 851 07 Bratislava 2 ks prístrojov EKG
* Novorodenecké oddelenie, Nemocnica Ružinov, Ružinovská 6, 821 01 Bratislava 2 ks prístrojov EKG

Špecifikácia kúpnej ceny – podrobný rozpis a štruktúra ponukovej ceny

*Vyplní uchádzač*

|  |  |  |  |  |  |  |
| --- | --- | --- | --- | --- | --- | --- |
| **Identifikácia ponúkaného zariadenia:** | **MJ** | **Množstvo** | **Jednotková cena v EUR bez DPH** | **Jednotková cena v EUR s DPH** | **Cena spolu v EUR bez DPH** | **Cena spolu v EUR s DPH** |
| **EKG prístroj** | **ks** | **5** |  |  |  |  |

V...................., dňa.............

Podpis uchádzača